# Анри II (Франция)

### от Уикипедия, свободната енциклопедия

Анри II френски крал
Роден: | 31 юли 1547 Сен Жермен ен Лой, Франция
Починал: | 10 юли 1559 Париж, Франция

Анри II (на френски: Henri II) е крал на Франция от 31 юли 1547 г. до смъртта си. Роден е в кралския замък в Сен Жермен ен Лой на 31 март 1519 г. Анри е втори син на Франсоа I ("последния рицар") и Клод дьо Франс. На 14 години през 1533 г. той се жени за италианката Катерина Медичи. Бракът с дъщерята на един от най-големите банкери на западна Европа е продиктуван от нарастващите парични нужди които изпитва френското кралско семейство. Дълги години Анри поддържа любовна връзка с Диана дьо Поатие, на която подарява замака Шанонсо. Самата Диана дьо Поатие има статута на некоронована кралица на Франция и на голям меценат на изкуствата. След смъртта на по-големият си брат, Франсоа през 1536 г., Анри става дофин на Франция. На 25 юли 1547 г. Анри е коронован за френски крал в Реймс. Неговото царуване е маркирано от войни срещу Хабсбургите и преследване на хугенотите (френски протестанти), като продължение на политиката на баща му. Анри ги наказва, изгаря ги живи или им реже езиците, дори самото подозрение, че някой е хугенот, води до доживотен затвор. Анри II е страстен ловец и участва редовно в рицарски турнири. На 1 юли 1559 г. той празнува в рицарски турнир сключването на мирен договор с Испания в Като-Камбрезе и сватбата на дъщеря му Елизабет дьо Валоа с испанския крал Фелипе II. В турнирен двубой с граф Габриел дьо Монтгомери окото на Анри е пронизано от разбитото копие на графа и е засегнат мозъка на краля. Въпреки усилията на кралския лекар Амброаз Паре, на 10 юли Анри II умира. Следващите 40 години са изпълнени с борби между синовете на Анри и другите претенденти за френската корона. На трона си той е наследен от най-големия си син Франсоа ІІ

Франсоа I | >>> | крал на Франция (1547 – 1579) | >>> | Франсоа II

Взето от „http://bg.wikipedia.org../../../%D0%B0/%D0%BD/%D1%80/%D0%90%D0%BD%D1%80%D0%B8_II_%28%D0%A4%D1%80%D0%B0%D0%BD%D1%86%D0%B8%D1%8F%29_e3e3.html“.

Категория: Френски монарси

##### Views

- Статия
- Беседа
- Текуща версия

##### Търсене

##### На други езици

- Brezhoneg
- Bosanski
- Català
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Suomi
- Français
- עברית
- Bahasa Indonesia
- Ido
- Italiano
- 日本語
- ქართული
- Latina
- Nederlands
- Polski
- Português
- Română
- Русский
- Simple English
- Slovenčina
- Svenska
- Українська
- 中文